Απόφαση της Επιτροπής

της 15ης Ιουλίου 2002

για την τροποποίηση των αποφάσεων 95/467/EΚ, 96/577/EΚ, 96/578/EΚ και 98/598/EΚ σχετικά με τη διαδικασία βεβαίωσης της συμμόρφωσης των δομικών προϊόντων δυνάμει του άρθρου 20 παράγραφος 2 της οδηγίας 89/106/EΟΚ του Συμβουλίου όσον αφορά γύψινα είδη, μόνιμα εγκατεστημένα συστήματα πυρόσβεσης, είδη υγιεινής και αδρανή αντίστοιχα

[κοινοποιηθείσα υπό τον αριθμό Ε(2002) 2586]

(Κείμενο που παρουσιάζει ενδιαφέρον για τον ΕΟΧ)

(2002/592/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 89/106/ΕΟΚ του Συμβουλίου, της 21ης Δεκεμβρίου 1988, για την προσέγγιση των νομοθετικών, κανονιστικών και διοικητικών διατάξεων των κρατών μελών όσον αφορά τα προϊόντα του τομέα των δομικών κατασκευών(1), όπως τροποποιήθηκε από την οδηγία 93/68/EΟΚ(2), και ιδίως το άρθρο 13 παράγραφος 4,

Εκτιμώντας τα ακόλουθα:

(1) Η Επιτροπή ενέκρινε ήδη μια σειρά αποφάσεων σχετικά με τη βεβαίωση της συμμόρφωσης των δομικών προϊόντων δυνάμει του άρθρου 20 παράγραφος 2 της οδηγίας 89/106/EΟΚ.

(2) Μπορεί να προκύψει η ανάγκη προσαρμογής των εν λόγω αποφάσεων ανάλογα με την πρόοδο της τεχνολογίας.

(3) Αυτό συνέβη στην περίπτωση των αποφάσεων της Επιτροπής 95/467/EΚ(3), 96/577/EΚ(4), 96/578/EΚ(5) και 98/598/EΚ(6) της Επιτροπής.

(4) Τα μέτρα που προβλέπονται στην παρούσα οδηγία είναι σύμφωνα με τη γνώμη της μόνιμης επιτροπής τεχνικών έργων,

ΕΞΕΔΩΣΕ ΤΗΝ ΑΚΟΛΟΥΘΗ ΑΠΟΦΑΣΗ:

Άρθρο 1

Η απόφαση 95/467/EΚ τροποποιείται δια του παρόντος ως εξής:

1. Στο παράρτημα 3, στον πίνακα για την οικογένεια προϊόντων ΓΥΨΙΝΑ ΕΙΔΗ (1/4), μετά από τις "ινώδεις γυψοσανίδες" προστίθενται τα "ινώδη γύψινα εκμαγεία".

2. Στο παράρτημα 3, στον πίνακα για την οικογένεια προϊόντων ΓΥΨΙΝΑ ΕΙΔΗ (2/4), μετά από τα "γυψοκονιάματα" προστίθενται τα "ινώδη γύψινα εκμαγεία".

3. Στο παράρτημα 3, στον πίνακα για την οικογένεια προϊόντων ΓΥΨΙΝΑ ΕΙΔΗ(4/4), μετά από τα "στοιχεία οροφής και γυψοκονιάματα" προστίθεται η οικογένεια προϊόντων "Ινώδη γύψινα εκμαγεία".

Άρθρο 2

Η απόφαση 96/577/EΚ τροποποιείται δια του παρόντος ως εξής:

1. Στο παράρτημα I, στην πέμπτη περίπτωση μετά από το "αυλοί (ακροφύσια)/καταιονητήρες (sprinklers)/στόμια" προστίθεται το ακόλουθο κείμενο: "συγκροτήματα βαλβίδων δοχείων υψηλής πίεσης και οι ενεργοποιητές τους, βαλβίδες επιλογής και οι ενεργοποιητές τους, μη ηλεκτρικές συσκευές απενεργοποίησης, εύκαμπτοι σύνδεσμοι, μετρητές πίεσης και διακόπτες πίεσης, μηχανικές διατάξεις ζύγισης, βαλβίδες ελέγχου και βαλβίδες αντεπιστροφής".

2. Στο παράρτημα II, στον πίνακα για την οικογένεια προϊόντων ΠΡΟΪΟΝΤΑ ΓΙΑ ΠΥΡΑΝΙΧΝΕΥΣΗ/ΣΥΝΑΓΕΡΜΟΥΣ ΠΥΡΚΑΪΑΣ, ΜΟΝΙΜΕΣ ΕΓΚΑΤΑΣΤΑΣΕΙΣ ΠΥΡΟΣΒΕΣΗΣ, ΕΛΕΓΧΟ ΦΩΤΙΑΣ ΚΑΙ ΚΑΠΝΟΥ ΚΑΙ ΚΑΤΑΣΤΟΛΗ ΕΚΡΗΞΕΩΝ (1/1), στο τέλος του τμήματος μονίμων εγκαταστάσεων καταστολής πυρκαϊάς και πυρόσβεσης προστίθεται η ακόλουθη σειρά (κυψέλη) του πίνακα:

>ΘΕΣΗ ΠΙΝΑΚΑ>

Άρθρο 3

Η απόφαση 96/578/EΚ τροποποιείται δια του παρόντος ως εξής:

1. Στο παράρτημα III, στον πίνακα για την οικογένεια προϊόντων ΕΙΔΗ ΥΓΙΕΙΝΗΣ (1/1), η λέξη "νεροχύτες" διαγράφεται από την πρώτη σειρά (κυψέλη του πίνακα), έτσι ώστε η παράγραφος να αρχίζει "Νιπτήρες και κοινόχρηστοι συνεχείς νιπτήρες (γούρνες)· ...".

2. Στο παράρτημα III, στον πίνακα για την οικογένεια προϊόντων ΕΙΔΗ ΥΓΙΕΙΝΗΣ (1/1), προστίθεται η παρακάτω σειρά (κυψέλη του πίνακα) μετά την πρώτη σειρά (κυψέλη):

>ΘΕΣΗ ΠΙΝΑΚΑ>

Άρθρο 4

Η απόφαση 98/598/EΚ τροποποιείται δια του παρόντος ως εξής:

1. Στο παράρτημα III, στον πίνακα για την οικογένεια προϊόντων ΑΔΡΑΝΗ ΓΙΑ ΧΡΗΣΕΙΣ ΧΩΡΙΣ ΥΨΗΛΕΣ ΑΠΑΙΤΗΣΕΙΣ ΑΣΦΑΛΕΙΑΣ (1/2) διαγράφεται η περίπτωση στην πρώτη σειρά (κυψέλη του πίνακα) "- σκυροδέματα, κονιάματα και ενέματα" και η παύλα στην τέταρτη σειρά (κυψέλη του πίνακα) "- σκυροδέματα, κονιάματα και ενέματα".

2. Στο παράρτημα III, στον πίνακα για την οικογένεια προϊόντων ΑΔΡΑΝΗ ΓΙΑ ΧΡΗΣΕΙΣ ΧΩΡΙΣ ΥΨΗΛΕΣ ΑΠΑΙΤΗΣΕΙΣ ΑΣΦΑΛΕΙΑΣ (1/2) προστίθεται η ακόλουθη σειρά (κυψέλες του πίνακα):

>ΘΕΣΗ ΠΙΝΑΚΑ>

3. Στο παράρτημα III, στον πίνακα για την οικογένεια προϊόντων ΑΔΡΑΝΗ ΓΙΑ ΧΡΗΣΕΙΣ ΧΩΡΙΣ ΥΨΗΛΕΣ ΑΠΑΙΤΗΣΕΙΣ ΑΣΦΑΛΕΙΑΣ (2/2) διαγράφεται η περίπτωση στην πρώτη σειρά (κυψέλη του πίνακα) "- σκυροδέματα, κονιάματα και ενέματα" και η περίπτωση στην τέταρτη σειρά (κυψέλη του πίνακα) "- σκυροδέματα, κονιάματα και ενέματα".

4. Στο παράρτημα III, στον πίνακα για την οικογένεια προϊόντων ΑΔΡΑΝΗ ΓΙΑ ΧΡΗΣΕΙΣ ΧΩΡΙΣ ΥΨΗΛΕΣ ΑΠΑΙΤΗΣΕΙΣ ΑΣΦΑΛΕΙΑΣ (2/2) προστίθεται η ακόλουθη σειρά (κυψέλες του πίνακα):

>ΘΕΣΗ ΠΙΝΑΚΑ>

Άρθρο 5

Η παρούσα απόφαση απευθύνεται στα κράτη μέλη.

Βρυξέλλες, 15 Ιουλίου 2002.

Για την Επιτροπή

Erkki Liikanen

Μέλος της Επιτροπής

(1) ΕΕ L 40 της 11.2.1989, σ. 12.

(2) ΕΕ L 220 της 30.8.1993, σ. 1.

(3) ΕΕ L 268 της 10.11.1995, σ. 29.

(4) ΕΕ L 254 της 8.10.1996, σ. 44.

(5) ΕΕ L 254 της 8.10.1996, σ. 49.

(6) ΕΕ L 287 της 24.10.1998, σ. 25.